**Olkanivelen kalkinpoisto ultraääniohjauksessa**

**Ajanvaraus**   .  .20  , klo   :

 **Tutkimuspaikka** (rastitettu paikka)

[ ]  Kainuun keskussairaala, Kuvantaminen.

Sisäänkäynti on pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Jätä korut ja muut arvoesineet kotiin. Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

[ ]  \_\_\_\_\_\_\_\_\_\_\_\_\_\_\_\_\_\_ terveysasema. Ilmoittaudu röntgenin toimistossa.

**Tutkimukseen valmistautuminen**

Ota mukaasi mahdolliset aikaisemmat olkapään röntgenkuvat / ultraäänilausunnot, jotka on kuvattu muualla kuin KAKS:ssa tai terveysasemilla (esim. yksityisesti kuvatut olkapääkuvat)

**Tutkimuksen kulku**

Olkanivel tutkitaan ultraäänellä. Sen jälkeen radiologi puuduttaa ihon ja laittaa neulan olkaniveleen ultraääni -ohjauksessa. Neulan avulla olkapäässä oleva kalkki ”murskataan” ja tarvittaessa mursketta poistetaan neulalla. Lopuksi alueelle pistetään kortisonia.

**Jälkitoimenpiteet**

Et saa kastella olkapäätä 2 vuorokauteen etkä rasittaa kättä 1 vuorokauteen. Mahdollisesta sairaslomasta voit sopia lähettävän lääkärin kanssa.

Jos punktiopaikassa esiintyy turvotusta tai punoitusta, ota yhteys joko terveyskeskuksen omaan lääkäriin tai päivystävään lääkäriin.

Käsi voi joskus kipeytyä 2 - 3 päiväksi. Jos kipu on voimakas, ota yhteys terveyskeskuslääkäriin. Toimenpiteen jälkeen saat kirjallisen jälkihoito-ohjeen.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7.30 – 16 sekä per­jan­tai­sin ja ar­ki­py­hien aat­toi­na kel­lo 7.30 – 15*.* Soitamme sinulle takaisin samana päivänä tai viimeistään seuraavan työpäivän aikana.

Terveysasemien röntgenien ultraäänitutkimuksiin liittyvissä asioissa ota yhteys tutkimuksen suorittavaan röntgeniin. Kuhmon röntgen puh. 044 735 4518,

Sotkamon röntgen puh. 044 797 5040, Suomussalmen röntgen puh. 044 797 4352.